મુંબઈનાં ઉપનગરોમાં સૌથી મહત્વનું દાદર ઉપનગર છે. અહીંથી સૌથી વધુ લોકો પૂર્વ અને પિમનાં ઉપનગરોમાં અવરજવર કરે છે. આખા દિવસમાં ફેરિયાઓ એટલી બધી ગંદકી કરીને મૂકે છે કે જેમ-જેમ સૂરજ ઢળતો જાય એમ-એમ આ વિસ્તારમાં દુર્ગંધ ફેલાતી જાય છે. એના સિવાય આ ગંદકીમાંથી જ સાંજના લોકોએ પોતપોતાના ઘરે જવું પડે છે. આ વિશે બોલતાં એક સદગૃહસ્થે મિડ-ડે LOCALને કહ્યું હતું કે ‘ભલે સુધરાઈએ આ વિસ્તારને હૉકર્સ ઝોન બનાવ્યો હોય. અમને કોઈની રોજીરોટી છીનવવામાં રસ નથી, પણ સુધરાઈએ આ વિસ્તારમાંથી દિવસમાં બે વાર કચરો ઉપાડવાની શરૂઆત કરવી જોઈએ. ફેરિયાઓ ઉપર કચરાની બાબતમાં કડક નિયમો બનાવી ગંદકી ઓછામાં ઓછી થાય એવા પ્રયાસ કરવા જોઈએ, જેથી લોકોને ગંદકીમાંથી પસાર થવામાં રાહત મળે.’